JY LEES NOU Jel-naels: Só haal jy dit tuis af
'n Nuwe geur vir die nuwe seisoen!
Ons wys jou stap vir stap hoe.
In die huidige staat van inperking is 'n naelsalon die laaste plek wat jy oop sal kry. Soos wat jou jelnaels uitgroei en jou natuurlike naels al hoe sigbaarder word, plaas die manikuur druk op jou naelbed. Boonop kan langer naels dit moeiliker maak om eenvoudige take te verrig.
Moenie jou jelnaels self probeer aftrek nie. Dit sal die boonste laag van jou naels beskadig, wat jou naels dun en bros sal maak. Dit kan weke neem voor jou naels weer behoorlik herstel.
1. Vyl die boonste laag af
Die proses is eintlik heel eenvoudig. Neem 'n naelvyl en vyl die boonste, blink laag van jou manikuur af. Dié laag seël die manikuur en dis waarom dit heeltemal afgevyl moet word. Die manikuur sal grof en dof wees wanneer die boonste laag afgevyl is.
As jy hierdie stap deeglik doen, sal die res van die proses makliker wees en die manikuur vinniger afkom.
FOTO Instagram / Olive & June
2. Week jou naels
Maak seker dat jy 10 ronde watte, 10 stukkies foelie en naelverwyderaar byderhand het. Elke wattetjie moet met naelverwyderaar deurweek word. Plaas dan die nat watte oor jou nael en druk jou vingerpunt met 'n stukkie foelie toe. Wag vir so 15 minute voor jy dit afhaal.
Vra iemand om jou met die proses te help. Dit kan moeilik wees om dit self te doen.
Stuck at home with gels on? We got you, boo. We're answering all your questions on today's live at 3 PM PDT.
A post shared by Olive & June (@oliveandjune) on Mar 19, 2020 at 9:40am PDT
3. Verwyder die manikuur
Neem 'n haartangetjie of tandestokkie om die manikuur sagkens af te haal. Tandestokkies werk beter, want die metaal van die haartangetjie kan jou naels beskadig. Die manikuur sal vanself lig en maklik afkom. As daar plekke is waar dit nie afkom nie, moet dit nie aftrek nie. Neem weer 'n wattetjie met naelverwyderaar en hou dit vir so paar minute op jou nael.
Wend kutikelolie of handeroom aan om jou naels te voed en bevog. As jy nie 'n produk het wat vir jou hande of naels geformuleer is nie, gebruik enige voedende room of olie. Jy kan 'n beskermende bolaag aanwend wat jou naels mooi sal afrond.
If you're following along with our nail cleanse, today is Day 6. Get ready to ease back into polish with EC, our nourishing sheer with a flora complex. ?